ક્રોધ પરચુરણ નથી, બલ્કે હીરો છે. અહમ ઓગાળવો એનું નામ પ્રેમ. આપણી જાત કરતા બીજાને પ્રાથમિકતા આપવી એ પ્રેમ છે. નરસિંહ મહેતા કહે છે: પ્રેમરસ પાને તું મોરના પીચ્છધર, તત્વનું ટૂંપણું તુચ્છ લાગે. પ્રેમપૂર્વક કર્મ કરો એટલે આપોઆપ નિષ્કામ કર્મ થવા લાગશે. કારણ કે તમે તમારા માટે તો કંઈ કરતા જ નથી. વિભૂતિ એટલે આત્મગૌરવ. ભગવાન કહે છે: ‘હું છું.’ ‘હું જ છું’ એમ નહીં. ‘જ’ કાઢી નાંખવાનો છે. પ્રેમને પ્રાથમિકતા આપો. નવી પેઢીને પ્રેમધારાથી ગીતાને સમજવાનું શીખવીએ. બે પશુઓને તમે પાળ્યા હોય એમાંથી કયું પશુ જીતે ? જેને તમે ખવડાવી-પીવડાવીને તગડું કરો એ જીતે. તમે ઇવિલને વધારે ટુકડા આપે રાખો તો ઇવિલ મોટું થાતું જાશે, તમે ગુડને વધારે ટુકડા આપે રાખો તો ગુડ મોટું થાતું જાશે. આ સત્ય છે અને એ જગતમાં ક્યારેય જુનું થવાનું નથી માટે આજની નવી પેઢી આવતીકાલે જૂની થવાની છે પરંતુ ગીતા જગતની અંદર ક્યારેય જૂની થવાની નથી.